
               Oblakova ulica 5
               30000 Celje

12.02.2026                                                                                                 Postopek: 574-2026-DG/VH

POVABILO K ODDAJI PONUDBE 

Naročnik vabi ponudnike, da v skladu z navodili ponudnikom za izdelavo ponudbe:

NAJEM PROGRAMSKE OPREME ZA RAZPOZNAVANJE ZLOMOV IN DRUGIH PATOLOŠKIH SPREMEMB NA RADIOLOŠKIH POSNETKIH ZA ČAS 12 MESECEV

Splošne zahteve:
· Osnova za realizacijo dobave  je prejem pisnega naročila  strani naročnika. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku, ki bo izpolnjeval tehnične zahteve. 
· Cena mora vsebovati vse stroške, popuste, rabate, dostavo, namestitev in davek na dodano vrednost. 
· Naročnik se zavezuje naročeno ter dobavljeno programsko opremo plačati v roku, kot ga določa veljavna zakonodaja. 
· Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila.
· Izvajalec  mora zagotoviti namestitev pri naročniku termin namestitve ter primopredaje pa je potrebno uskladiti  z naročnikom (kontaktna oseba naročnika Luka Kitak Subotić)
· [bookmark: _Hlk191477858]Obveznost dobavitelja je, da bo zagotovil brezplačno oz. na lastne stroške potrebno izvedbo  edukacije uporabnikov (normalni uporabniški nivo)  s strani naročnika za pravilno uporabo programske opreme. Če je za ustrezno pridobitev znanja potrebno opraviti več ločenih edukacij, je dobavitelj dolžan vsa ta šolanja organizirati v smislu te točke. Stroški vseh šolanj do vključeni v ponudbeno ceno. 

Ponudbi predložite prospekte ter drugo dokumentacijo iz katere je razvidno izpolnjevanje tehničnih zahtev.

Kontaktna oseba s strani naročnika:
- Vanja Herman, tel. št. (03) 423 3078, elektronska pošta: vanja.herman@sb-celje.si

Ponudbe pošljite na naslov elektronske pošte nabava1@sb-celje.si z oznako »EN_574_2026 - NAJEM PROGRAMSKE OPREME ZA RAZPOZNAVANJE ZLOMOV IN DRUGIH PATOLOŠKIH SPREMEMB NA RADIOLOŠKIH POSNETKIH ZA ČAS 12 MESECEV« najkasneje do 18.02 2026 do 12. ure. 

Naročnik bo ponudnike, ki so oddali ponudbo skladno z določilom drugega odstavka 21. člena ZJN-3 pisno obvestil najkasneje v roku 30 dni od oddaje evidenčnega naročila.

[bookmark: _Hlk191552610]Priloge 
1. Obrazec predračuna (OBR-1)
2. Izjava o izpolnjevanju tehnične specifikacije  opreme (OBR-2)
3. Vzorec pogodbe (OBR-3)
4. Vzorec dogovora o varovanju poslovne skrivnosti (OBR-4)
5. Informacijska varnost (OBR-5)
6. Izjava o udeležbi fizičnih in pravnih oseb v lastništvu ponudnika (OBR-6)
7. Podatki o ponudniku (OBR-7)

OBRAZEC PREDRAČUNA								           OBR-1

Ponudnik:

______________________________

______________________________ 

Predmet: Najem in implementacija programske opreme in pribora za prepoznavanje radiološke patologije na radiološkem slikovnem gradivu

	Opis 

	Proizvajalec 
	Model oz. kataloška številka  
	Enota najema 
	Količina
	DDV %
	Cena/enoto  v EUR brez DDV
	Cena na enoto mere v EUR brez DDV x količina
	Vrednost 
ponudbe v EUR 
z DDV za obdobje 12 -mesecev 

	[bookmark: _Hlk185427015]
	
	
	mesec
	12
	
	
	
	



Dobavni rok: Izvajalec  mora zagotoviti namestitev programske opreme  naročniku v roku najkasneje  10 dni po prejemu pisnega naročila s strani naročnika in ustrezno pripravljenem 
navideznem računalniku s strani naročnika ter omogočenemu varnemu dostopu izvajalca do navideznega računalnika.

Opomba: 

Ponudnik mora ponuditi v najem programsko opremo za obdobje 12  mesecev, ki izpolnjuje vse tehnične zahteve naročnika. Ponudnik mora ponuditi brezhibno delujočo opremo in za čas najemnega razmerja na lastne stroške poskrbeti za nemoteno delovanje opreme. Strošek vzdrževanja/servisiranja za čas pogodbenega razmerja mora ponudnik vključiti v ponudbeno ceno in iz naslova servisiranja/popravil ni opravičen do plačila nobenih stroškov. Strošek najema vključuje licence za vso programsko opremo na strežniku(operacijski sistem, podatkovne baze, namenske aplikacije itd.),  vse stroške redne preventivne kontrole, nastavitve, meritve po časovni dinamiki in obsegu, ki je predpisan z navodili proizvajalca za vzdrževanje opreme (vključno z delom in materialom po navodilih proizvajalca); druge stroške, ki niso posebej specificirani, so pa potrebni za funkcionalno zagotovitev delovanje programske opreme.

Račun za mesečno najemnino, ki vključuje uporabnino opreme, bo izvajalec naročniku izdal najkasneje do 8. v mesecu za pretekli mesec. Izvajalec mora vse račune pošiljati naročniku izključno v elektronski obliki  (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 47/19). Najemnina je fiksna za obdobje trajanja najema.

   







                                                                                                                                                                          
IZJAVA O IZPOLNJEVANJU TEHNIČNE SPECIFIKACIJE  OPREME                       OBR-2

Ponudnik:

______________________________

______________________________ 

Pod kazensko in materialno odgovornostjo izjavljamo: 

-  da izpolnjujemo tehnične zahteve navedene  v  tem dokumentu, 

- da bomo ponudbi predložili originalne prospekte proizvajalca ter ostalo originalno dokumentacijo proizvajalca iz katere  je razvidna  oprema, ki je predmet ponudbe,

- da bo izpolnjevanje vseh zahtev iz opisa predmeta naročila mora biti razvidno iz originalnih prospektov proizvajalca ter ostale originalne dokumentacije proizvajalca,  slednje  bomo ustrezno označili, podčrtali in navedli ustrezno zaporedno št., ki izhaja iz opisa predmeta naročila. 

	

NAJEM IN IMPLEMENTACIJA PROGRAMSKE OPREME IN PRIBORA ZA PREPOZNAVANJE RADIOLOŠKE PATOLOGIJE NA RADIOLOŠKEM SLIKOVNEM GRADIVU




	TEHNIČNE SPECIFIKACIJE  NAROČNIKA ZA OPREMO


	Naziv dokumenta iz katerega je razvidno izpolnjevanje tehničnih zahtev
	Številka strani dokumenta iz katerega je razvidno izpolnjevanje tehničnih zahtev

	PROGRAMSKA OPREMA ZA ANALIZO RENTGENSKIH SLIK 

	1. Programska oprema mora temeljiti na umetni inteligenci in izkoriščati algoritme za globoko učenje
	
	

	2. Rešitev mora biti neodvisna od proizvajalca rentgenskih naprav in mora omogočati analizo slik v standardnem DICOM formatu in standardnih projekcijah za izbrano anatomijo
	
	

	3. Programska oprema mora omogočati prepoznavanje zlomov na naslednjih delih telesa: dlan, zapestje, podlaket, komolec, nadlaket, rama, ključnica, lopatica, ledvena, torakalna in vratna hrbtenica, medenica, kolk, stegnenica, koleno, golen, gleženj, stopalo.
	
	

	4. Programska oprema mora omogočati prepoznavanje sklepnih izlivov in dislokacij
	
	

	5. Programska oprema mora omogočati prepoznavanje navedenih patoloških sprememb na odrasli in celotni pediatrični populaciji, od novorojenčkov dalje
	
	

	6. Programska oprema mora omogočati prilagoditev izpisov preferencam uporabnika
	
	

	7. Programska oprema mora omogočati prilagoditev algoritmov analize z umetno inteligenco specifičnim potrebam uporabnika in ne izključne uporabe enakih algoritmov za vse bolnišnice
	
	

	8. Programska oprema mora omogočati prilagoditev občutljivosti in specifičnosti glede na potrebe uporabnikov
	
	

	9. Programska oprema mora izvesti označevanje patoloških sprememb na posebnih slikah, brez spreminjanja originalnih slik
	
	

	10. Programska oprema mora omogočati integracijo z obstoječim PACS sistemom (ISSA)
	
	

	11. Programska oprema mora omogočati avtomatiziran uvoz in izvoz slik v DICOM formatu
	
	

	12. Programska oprema mora omogočati izbiro slik za analizo po kriterijih naročnika
	
	

	13. Pred pošiljanjem slik v analizo se lokalno izvede njihova anonimizacija
	
	

	14. Vsi postopki za prepoznavanje patoloških sprememb, razen same analize se izvajajo lokalno na navideznem računalniku
	
	

	15. Omogočati mora izvedbo analize 60.000 in več preiskav na letni ravni
	
	

	16. Analiza slik se izvaja na namenskih serverjih postavljenih v Evropski uniji
	
	

	17. Programska oprema mora imeti vse predpisane certifikate za evropski( slovenski) trg.(CE, MDR…)
	
	

	18. Programska oprema mora omogočati več sočasnih uporabnikov oziroma obdelavo/analizo slik brez omejitev
	
	

	19. Programska oprema mora omogočati pregled analiziranih slik na radioloških delovnih postajah za pregled rentgenskih posnetkov
	
	

	OSTALE ZAHTEVE

	Inštalacija sistema se izvede na navideznem računalniku, ki je nameščen na računalniški opremi naročnika

	Tehnične specifikacije strežnika, kjer bo nameščena programska oprema poda izbrani ponudnik programske opreme ob ponudbi



	

Žig in podpis ponudnika: ____________ 








 Kraj in datum: ___________________
1


[bookmark: _Hlk191540812]VZOREC POGODBE                        						           OBR-3
[bookmark: _Hlk191540997]Naročnik: Splošna bolnišnica Celje, Oblakova ulica 5, 3000 Celje                                                 
ID za DDV: SI 42119022
ki jo zastopa direktor dr. Dragan Kovačić, dr. med.
in

Izvajalec: 
ID številka za DDV:
ki ga zastopa direktor 


Sklepata pogodbo za 

[bookmark: _Hlk191476022]NAJEM PROGRAMSKE OPREME ZA RAZPOZNAVANJE ZLOMOV IN DRUGIH PATOLOŠKIH SPREMEMB NA RADIOLOŠKIH POSNETKIH ZA ČAS 12 MESECEV

1. Člen - Predmet pogodbe

Pogodbeni stranki sklepata pogodbo, katere predmet dobava, namestitev in redno vzdrževanje programske opreme za razpoznavanje zlomov in drugih patoloških sprememb na radioloških posnetkih. 
Pogodba se sklepa za čas 12 mesecev. 

V pogodbeni ceni najema so vključeni vsi stroški licenc za vso programsko opremo na strežniku (operacijski sistem, podatkovne baze, namenske aplikacije itd.), stroški  za  polno funkcionalno delovanje programske opreme ter drugi stroški po zahtevah pogojev povabilne dokumentacije. 

2. Člen – Pogodbena  cena

Pogodbena vrednost znaša ____________EUR z DDV, cena mesečnega  najema opreme iz prvega odstavka tega člena znaša ______________  EUR z DDV.
Račun za mesečno najemnino bo izvajalec naročniku izdal najkasneje do 8. v mesecu za pretekli mesec. Izvajalec mora vse račune pošiljati naročniku izključno v elektronski obliki  (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 47/19). 
Najemnina je fiksna za obdobje trajanja najema in je ni mogoče povečati na nobeni osnovi. 

3. Člen - Rok plačila

Naročnik bo poravnal stroške najem v roku določenem z vsakokrat veljavno zakonodajo, od datuma pravilno izstavljenega računa po prejemu blaga oziroma skladno z vsakokrat veljavno zakonodajo na transakcijski račun izvajalca.

4. Člen - Kontaktne osebe

Pogodbeni stranki se morata nemudoma obveščati o vsaki spremembi bistvenih pogojev, ki lahko vplivajo na izvajanje del po tej pogodbi. 
Korespondenca, naslovljena na izvajalca, se pošilja na naslov:
<Gospodarski subjekt>
Skrbnik pogodbe:
	Telefon:		 
	e-mail: 

Korespondenca, naslovljena na naročnika, se pošilja na naslov:
	Splošna bolnišnica Celje, Oblakova ulica 5, Služba za informatiko,  3000 Celje
	Skrbnik pogodbe (tehnično področje): ____________, vodja Službe za informatiko
Telefon: 		
	e-mail: 

Manjše spremembe dogovorov se lahko opravijo in dokumentirajo tudi na elektronski način (npr. e-mail).

5. Člen – Obveznosti naročnika

Naročnik se s to pogodbo obvezuje, da bo:
· zagotovil razpoložljivost svojih kadrov, ki bodo potrebni za uspešnost izvedbe pri izvrševanju  pogodbe, v skladu s potrebami na tem projektu;
· zagotovil ustrezno sistemsko računalniško okolje;

6. Člen – Obveznosti izvajalca

Izvajalec se s to pogodbo obvezuje, da bo:
· dobavljena programska oprema zagotavljala vse funkcionalnosti, ki jih je določil naročnik povabilni v dokumentaciji
· izvedel edukacije uporabnikov (normalni uporabniški nivo)  s strani naročnika za pravilno uporabo programske opreme. Če je za ustrezno pridobitev znanja potrebno opraviti več ločenih edukacij, je dobavitelj dolžan vsa ta šolanja organizirati v smislu te točke. Stroški vseh šolanj do vključeni v ceno najema.
· opravljal dela  strokovno in kvalitetno;
· pri izvajanju vzdrževanja uporabljal napredne informacijske tehnologije in metode
· zagotavljal nemoteno delovanje programske opreme,
· zagotavljal tehnično pomoč pri delovanju programske opreme,
· obveščal naročnika o novostih, nadgradnjah, posodobitvah in spremembah sistema 
·  na poziv naročnika, ki se nanaša na storitve vzdrževalnega servisa, odpravil napako v najkrajšem možnem času.
 Maksimalni odzivni časi pri različnih učinkih napak na uporabnika
	učinek na uporabnika 
	zastoj poslovanja
	omejeno delovanje, izpad posebej pomembnih funkcij
	omejeno delovanje, vendar ni kritično
	prerazporeditev delovnih opravil, dodatne storitve

	stopnja resnosti
	1
	2
	3
	4

	Odzivni čas 
	0,5 ure
	1 ura
	8 ur
	16 ur



· izvajalec storitve vzdrževanja opravlja daljinsko po telefonu, elektronski pošti ter preko oddaljene terminalske povezave, razen v primeru, ko se naročnik in izvajalec dogovorita, da je za poseg potrebna fizična prisotnost strokovnjakov izvajalca pri naročniku (v tem primeru je izvajalec upravičen skladno z veljavnim cenikom obračunati potne stroške (potovalne ure in kilometrino). Če bo izvajalec uporabljal oddaljeno povezavo za testiranje programov in odpravljanje svojih napak, za opravljene storitve nima pravice do povračila stroškov. Terminalska povezava, preko katere izvajalec vzdržuje naročnikovo programsko opremo, se vzpostavlja preko interneta s pomočjo SSL VPN povezave, dvofaktorske avtentikacije in sistema za beleženje revizijskih sledi privilegiranih dostopov Wallix, praviloma na poziv odgovorne osebe naročnika. Naročnik izvajalcu znotraj svojega računalniškega omrežja omogoča nemoten dostop do tistih informacijskih resursov, ki so predmet vzdrževalne pogodbe. Dostopi se beležijo poimensko, zato mora izvajalec za vsakega zaposlenega posredovati izpolnjeno vlogo za odobritev varnega dostopa v omrežje SBC, jo ožigosati in podpisati s strani odgovorne osebe. V primeru planiranih vzdrževalnih posegov s strani izvajalca, mora izvajalec pred vsako vzpostavitvijo povezave o tem po elektronski pošti predhodno obvestiti odgovorno osebo naročnika, pri čemer mora navesti predviden termin povezave, njeno trajanje in namen povezovanja. Odgovorna oseba naročnika mora pred vzpostavitvijo povezave izvajalcu po elektronski pošti potrditi prejem sporočila in se strinjati izvedbo planiranega posega. 

· Priloga mesečnih računov za najem mora vsebovati tudi dnevnik vseh vzpostavljenih povezav, skupaj z opisom pripadajočih opravljenih posegov

7. Člen – Končna določila

Naročnik je prost zaveze v kolikor nastopijo okoliščine, zaradi katerih bo naročnik odstopil od pogodbe. Okoliščine, ki lahko privedejo do odstopa od te pogodbe so zlasti izvajalčevo (primeroma, a ne izključno):
-	neizpolnjevanje pogojev za priznanje sposobnosti,
-	prenehanje poslovanja izvajalca,
-	neustrezno izpolnjevanje določil tega sporazuma
-	neupoštevanje dogovorjenih cen  v nasprotju z določili te pogodbe,
-	izvajanje obveznosti v nasprotju z dano ponudbo ter v nasprotju s pogodbo,
-	drugih utemeljenih in objektivno preverljivih razlogov.
Naročnik bo v primeru odstopa od te pogodbe o tem pisno obvestil izvajalca in sicer v roku, ki ga določi naročnik, ta pa ni daljši od 14 dni do dveh mesecev od odstopa od pogodbe. 
V primeru neizpolnjevanja določil te pogodbe s strani naročnika, ki se nanaša na neplačilo najemnine izvajalec pravico odstopiti od pogodbe, o čemer mora pisno obvestiti naročnika, in sicer najmanj tri mesece pred nameravanim odstopom.
Naročnik lahko brez razloga odstopi od pogodbe. V tem primeru mora pisno obvestiti nasprotno stranko, in sicer najmanj en mesec pred nameravanim odstopom.
V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.
Pogodba je sklenjena v štirih  (4) izvodih, od katerih prejme vsak pogodbenik dva (2) izvoda. 
Za morebitne spore, ki jih stranki ne bi mogli rešiti sporazumno je pristojno stvarno pristojno sodišče po sedežu naročnika.

	Datum :
Št. pogodbe:
	Datum :
Št. pogodbe:

	Izvajalec:
	Naročnik: Splošna bolnišnica Celje
Direktor:
Dr. Dragan Kovačić, dr. med.

	Žig in podpis: 		 
	Žig in podpis: 
































VZOREC DOGOVORA O VAROVANJU POSLOVNE SKRIVNOSTI                              OBR-4           
Naročnik: Splošna bolnišnica Celje, Oblakova ulica 5, 3000 Celje                                                 
ID za DDV: SI 42119022
ki jo zastopa direktor dr. Dragan Kovačić, dr. med.
in

Izvajalec: 
ID številka za DDV:
ki ga zastopa direktor 


se dogovorita in skleneta naslednji

DOGOVOR O VAROVANJU POSLOVNE SKRIVNOSTI
1. UVOD
1.1. Pogodbeni stranki uvodoma ugotavljata, da poteka med njima dogovor o uresničevanju skupnega poslovnega namena, ki od obeh strani zahteva, da druga drugo seznanita z določenimi informacijami.

1.2. V tem dogovoru je stranka, ki razkriva določene informacije imenovana "Posredovalna stranka" in stranka, ki prejema te informacije se v nadaljevanju imenuje "Prejemna stranka".

Stranki se dogovorita kot sledi:
2. ZAUPNA INFORMACIJA
2.1. V tem dogovoru se imenujejo "Zaupne informacije" vse informacije komercialne, finančne in tehnične narave ter vse druge informacije, ki pri Posredovalni stranki veljajo kot zaupne, in so pripravljene v kakršnikoli obliki vključno s programsko opremo, analizami, preglednicami, podatki, študijami ali drugimi dokumenti, ki jih pripravi Prejemna stranka na podlagi oziroma v zvezi z zaupnimi informacijami. Kot zaupne informacije veljajo tudi vsi dokumenti, ki jih Prejemna stranka pripravi na podlagi takih informacij ali ki vsebujejo oziroma so popolnoma ali delno pripravljeni na podlagi takih informacij. Še posebej se za »Zaupno informacijo« štejejo vsi posnetki poslani v sistem za samodejno transkribiranje in vsi njihovi derivativi.

3. RAZKRITJE ZAUPNIH INFORMACIJ
3.1. Stranki dogovora se strinjata, da bosta zaupne informacije razkrili in zagotovili druga drugi, v obsegu kot je potrebno za uresničitev poslovnega namena. Stranki se dogovorita, da zaupnih informacij druge stranke ne bosta posredovali tretji osebi, bodisi fizični osebi, podjetju, družbi, združenju ali kateremkoli drugemu subjektu iz kakršnegakoli razloga ali namena.

3.2. Strankama je dovoljeno posredovati zaupne informacije svojim zaposlenim ter zaposlenim v hčerinskem oziroma povezanem podjetju. Zaposlenim se smejo posredovati le tiste informacije, ki jih le-ti potrebujejo pri svojem delu. Vsi zaposleni morajo biti seznanjeni s tem dogovorom ter dejstvom, da jih le ta pravno zavezuje.

3.3. Stranki se dogovorita tudi, da se zaupne informacije lahko posredujejo tudi njihovim profesionalnim svetovalcem, agentom in svetovalcem pod pogojem da le-ti podpišejo izjavo, o varovanju zaupnosti pod enakimi pogoji, ki so vsebovani v tem dogovoru.

3.4. Stranki se dogovorita, da ne bosta brez izrecnega predhodnega pisnega soglasja Posredovalne stranke uporabili, izrabili ali na kakršenkoli drug način uporabili posredovanih zaupnih informacij razen za uresničevanje poslovnega namena.

3.5. Prejemna stranka bo omejila dostop do zaupnih informacij svojim zaposlenim, in sicer jim bo posredovala le informacije, ki so potrebne za njihovo delo. Zaupnih informacij ne bo posredovala drugim osebam, če to ni izrecno navedeno v tem dogovoru. 

4. PRAVICE
4.1. Vse zaupne informacije Posredovalne stranke so last te stranke, kar ji druga stranka priznava. Prejemni stranki posredovanje teh informacij ne podeljuje nobenih pravic v zvezi s posredovanimi informacijami. 

5. STANDARD VAROVANJA
5.1. Stranki se strinjata, da bosta hranili zaupne informacije druge strani po enakih standardih varstva informacij, ki jih uporabljata za varovanje lastnih zaupnih informacij in da se bo z zaupnimi informacijami ravnalo in poslovalo na tak način, da se prepreči nepooblaščeno razkrivanje le teh. 

6. VRNITEV OZ. UNIČENJE ZAUPNIH INFORMACIJ
6.1. Posredovalna stranka lahko kadarkoli pisno zahteva vrnitev katerekoli posredovane pisne zaupne informacije v skladu s pogoji tega dogovora in tudi vse eventualne kopije, skupaj s pisno izjavo Prejemne stranke, da le ta ni zavestno zadržala v svoji lasti ali pod svojim nadzorom - posrednim ali neposrednim kakršnekoli zaupne informacije ali kopije le-te. Prejemna stranka bo svojo obveznost vrnitve zaupnih informacij izpolnila v 7 (sedmih) dneh od prejetja take zahteve.

6.2. Del zaupnih informacij, ki ga sestavljajo le analize, preglednice, študije ali drugi dokumenti, pripravljeni za Prejemno stranko in ki jih ta v skladu s tem dogovorom ne vrne Posredovalni stranki bo na njeno zahtevo uničen, kar bo Prejemna stranka pisno potrdila. 

7. IZKLJUČENE INFORMACIJE
7.1. Obveznosti določene s tem dogovorom se ne nanašajo na zaupne informacije, ki:

· jih Prejemna stranka že poseduje še preden jih je prejela s strani Posredovalne stranke;
· so ali postanejo javne iz drugega razloga, kot pa zaradi kršenja tega dogovora;
· jih je Prejemna stranka neodvisno razvila;
· so posredovana s strani Prejemne stranke na zahtevo pristojnega sodišča ali drugega državnega organa. V teh primerih mora Prejemna stranka obvestiti nasprotno stranko pred posredovanjem teh informacij, tako da lahko Posredovalna stranka sprejme vse potrebne ukrepe za ustrezno zaščito svojih pravic v zvezi z zahtevanimi zaupnimi informacijami. Prejemna stranka mora v vsakem primeru posredovati državnim organom le tisti del zaupnih informacij, za katere je zahtevano z zakonom, da se posredujejo in se mora potruditi po svojih najboljših močeh, da bo pridobila od prejemnika informacij izjavo o varovanju poslovne skrivnosti ali drugo ustrezno zagotovilo, da se bo s posredovanimi informacijami ravnalo zaupno;
· jih Prejemna stranka na podlagi pismenega pooblastila Posredovalne stranke lahko posreduje tretji osebi;
· so prejete s strani tretje osebe brez podobnih omejitev in brez kršenja tega dogovora. 

7.2. Z izjemo zgoraj navedenih točk bodo obveznosti iz členov 2, 3, 4 in 5 tega dogovora ostale v veljavi tudi po uresničitvi poslovnega namena ali prekinitvi tega dogovora iz kakršnegakoli razloga. 

8. POTRDITVE IN JAMSTVA
8.1. Vsaka stranka potrjuje in jamči drugi stranki, da je ustanovljena in deluje skladno z veljavnimi predpisi v državi, v kateri je ustanovljena. Vsaka stran potrjuje, da pravno veljavno sklepa ta dogovor in da bo izvedla vse potrebne aktivnosti v zvezi z uresničevanjem tega dogovora. Posredovalna stranka jamči, da s posredovanjem zaupnih informacij ne krši nobenega drugega dogovora s tretjimi osebami.

9. VELJAVNOST POSAMEZNIH DOLOČB
9.1. Ta dogovor vsebuje vse točke, ki se nanašajo na predmet tega dogovora in nadomešča vse prejšnje dogovore med strankama, ustne ali pisne, ki se nanašajo na predmet tega dogovora.

9.2. V primeru, da eno ali več določil tega dogovora postane neveljavno, nezakonito ali neizvedljivo v kakršnemkoli pogledu, ta neveljavnost, nezakonitost ali neizvedljivost ne bo vplivala na nobeno drugo določilo tega dogovora in se bo ta določila tolmačilo kot da niso bila del dogovora in dogovor se bo izvajal kolikor je le možno v skladu z originalnimi pogoji in namenom.

10. SPOROČILA
10.1. Vsa sporočila, zahteve ali druga komunikacija, ki se nanaša na ta dogovor mora biti v pisni obliki in se jo izroča osebno, ali se pošilja priporočeno s povratnico, naslovljeno na stranko ali stranke na naslov naveden v glavi tega dogovora ali na naslov, ki ga sporoči ta stranka, s kopijo ki je poslana po telefaksu na številko, ki si jo stranki sporočita.

11. DODATNA DOLOČILA
11.1. Obe stranki tega dogovora bosta dostavljali dokumente in izvajali aktivnosti, ki so potrebne za izvajanje pogojev, določil in namena tega dogovora.

11.2. Vse spremembe, dopolnila in podrobnejše razlage v tem dogovoru so veljavne le, če so sklenjene v pisni obliki in podpisane s strani obeh strank dogovora.

11.3. V kolikor določila tega dogovora niso izvajana, ali v primeru da se ne zahteva izvajanje določil se takšna opustitev zahteve ne tolmači kot prenehanje veljavnosti ustreznih določil in ne vpliva na veljavnost tega dogovora, niti deloma, niti v celoti ali na prenehanje pravic katerekoli stranke na podlagi tega dogovora.




12. ODŠKODNINSKA ODGOVORNOST
12.1. Vsaka stranka skladno z veljavnimi predpisi Republike Slovenije odškodninsko odgovarja  za vsako nepooblaščeno razkritje zaupnih informacij druge stranke pridobljenih na podlagi tega dogovora oziroma zaradi uresničitve dogovorjenega poslovnega namena.

12.2. Stranki soglašata, da je kršitelj tega dogovora dolžan povrniti vso škodo, ki je nastala iz zgoraj navedenih razlogov. Posredovalna stranka v tem primeru izstavi obračun nastale škode, Prejemna stranka pa se obvezuje, da bo nastalo škodo plačala v roku 15 dni od izstavitve obračuna.

12.3. Šteje se, da je zahteva utemeljena, če so ji priloženi ustrezni dokazi, iz katerih izhaja, da je Prejemna stranka kršila določbe tega dogovora.

13. PREHODNE IN KONČNE DOLOČBE
13.1. Pogodbeni stranki soglašata, da bosta vse spore, nastale iz te pogodbe, reševali sporazumno. V primeru, da sporazum ne bi bil dosežen, bo spor reševalo pristojno sodišče v Celju.

13.2. Ta pogodba je sestavljena in podpisana v 2 enakih izvodih, od katerih prejme vsaka pogodbena stranka po 1 izvod.

13.3. Ta pogodba stopi v veljavo z dnem, ko jo podpišeta obe pogodbeni stranki.




	Datum :
Št. pogodbe:
	Datum :
Št. pogodbe:
	
	

	Izvajalec:
	Naročnik: Splošna bolnišnica Celje
Direktor:
Dr. Dragan Kovačić, dr. med.
	
	

	Žig in podpis: 		 
	Žig in podpis: 
	
	

	
	
	
	

	
	
	
	

	
	
	
	

	
	
	
	

	
	
	
	






	INFORMACIJSKA VARNOST                                                                                                OBR-5          




1. Izvajalec se zavezuje, da bo za zagotavljanje informacijske varnosti pri vzdrževanju programske rešitve:

a) dela izvajal v skladu z veljavnimi predpisi, standardi, normativi in veljavno zakonodajo na področju varovanja informacij v Republiki Sloveniji in Evropski Uniji,
b) deloval skladno s standardi s področja informacijske varnosti (ISO/IEC 27001 ali enakovrednim certifikatom oziroma standardom). Pridobljeni certifikat bo izvajalec vzdrževal oziroma obnavljal ves čas trajanja pogodbe, na lastne stroške. 
c) v primeru nepredvidenih dogodkov pri izvajalcu zagotovil, da bodo pogodbene storitve v zvezi z vzdrževanjem programske rešitve razpoložljive na način, da poslovanje naročnika ne bo prekinjeno,
d) varno hranil izvorno kodo in vso dokumentacijo vzdrževane programske rešitve,
e) naročniku kadarkoli omogočil dostop, vpogled in nadzor v izvajanje pogodbenih del in upošteval njegova navodila, vpogled in nadzor se izvaja v delovnem času izvajalca in ob predhodnem uskladitvi termina.
f) podatke, ki jih bo pridobil na podlagi pogodbe, varoval po predpisih o varstvu osebnih podatkov,
g) poročal o možni izpostavljenosti ranljivostim in grožnjam ter poročal o zaznanih odstopanjih od rednih in utečenih procesov s področja delovanja vzdrževane programske rešitve,
h) na poziv naročnika sodeloval kot zunanji član skupine naročnika, ki obravnava varnostne incidente, nastale na podlagi ali v zvezi s pogodbo,
i) sodeloval pri izvedbi varnostnih testiranj programske rešitve, ki je predmet vzdrževanja, vse odkrite ranljivosti pa brezplačno odpravil,
j) zagotavljal, da bo programska koda skladna s pravili in standardi s področja varovanja pred sodobnimi kibernetskimi grožnjami, virusi in drugimi škodljivimi programi,
k) omogočil naročniku, da pri izvajalcu preveri, ali so podatki naročnika ustrezno zaščiteni na fizični in logični ravni,
l) skrbel za učinkovito upravljanje sprememb vzdrževane programske rešitve in jih vodil z ustreznim sistemom beleženja sprememb in
m) smiselno upošteval določbe iz poglavja Temeljna nadzorstva za zagotavljanje informacijske varnosti Pravilnika o informacijski varnosti v Splošni bolnišnici Celje, s katerimi ga bo ob podpisu pogodbe seznanil naročnik.

2. Izvajalec je dolžan dopustiti naročniku, da pri izvajalcu na kraju samem nadzoruje in pregleduje način  izvajanja storitve. Izvajalec se obvezuje dopustiti naročnikovi pooblaščeni osebi dostop in pravico do nadzora in pregleda naročnikovih podatkov v zvezi z opravljanjem storitve. 

3. Izvajalec nima dostopa do produkcijskih podatkov naročnika. V primeru odpravljanja kritičnega zastoja ali nameščanja posodobitev vzdrževane programske rešitve oziroma popravkov na produkcijskem okolju, bo naročnik izvajalcu omogočil nadzorovani dostop na način, da bo izvajalec ob nadzoru naročnika izvedel potrebna dela. 

4. O zaznanih odstopanjih od rednih in utečenih procesov s področja delovanja vzdrževane programske rešitve, je izvajalec dolžan poročati ob izteku pogodbe. Iz poročila morajo biti razvidne zaznane napake in razlogi zanje, ali so bile napake odpravljene in v kakšnem roku ter druge okoliščine, ki so/bi pomembneje vplivale na izvajanje pogodbe. Ob nastopu pomembnih okoliščin, ki vplivajo ali bi lahko vplivale na izvedbo pogodbene storitve, je izvajalec dolžan naročnika nemudoma obvestiti.
5. Ob podpisu pogodbe bo izvajalec seznanil naročnika z vsemi pogoji, ki jih je za nemoteno izvajanje vzdrževanja programske rešitve izvajalcu dolžan zagotavljati naročnik, kot so zlasti, vendar ne izključno, dostopi do računalniške strojne in programske opreme, oddaljeni dostopi, potrebne pravice za delo izvajalca na računalniškem sistemu in razpoložljivost naročnikovega osebja.

6. Izvajalec se zavezuje, da bo s kontaktno osebo naročnika vedno vnaprej uskladil izvedbo vseh aktivnosti, povezanih z vzdrževanjem programske rešitve pri naročniku, pri čemer bo naročnika pravočasno seznanil z vsemi morebitnimi vplivi teh aktivnosti na naročnikov delovni proces ter mu sporočil potreben obseg sodelovanja naročnikovega osebja.

7. Ob podpisu pogodbe bo izvajalec naročniku izročil naslednje obrazce:
· kopijo veljavnega ISO/IEC 27001 ali enakovrednega certifikata, oz. če tega nima, izpolnjen Popis vzpostavljenih kontrol informacijske varnosti pri izvajalcu
· seznam osebja izvajalca, ki ima pri vzdrževanju programske rešitve dostop do informacijskih sistemov in informacij naročnika in 
· opis naročnikovih informacij, do katerih osebje izvajalca pri vzdrževanju programske rešitve dostopa.

8. Ob podpisu pogodbe bo naročnik v zvezi z zagotavljanjem informacijske varnosti pri vzdrževanju programske rešitve, po potrebi in glede na okoliščine izvajalca seznanil:
· z vsebino naročnikovega Pravilnika o informacijski varnosti v Splošni bolnišnici Celje, 
· s postopki in zahtevami naročnika za obvladovanje incidentov,
· s postopki za odobritev in preklic odobritve za dostop osebja izvajalca do informacijskih sistemov in informacij naročnika in 
· z operativnimi navodili naročnika, ki vplivajo na izvajanje predmeta pogodbe,
ki jih je izvajalec dolžan smiselno upoštevati. 

9. Naročnik se zavezuje, da bo pri vzdrževanju programske rešitve:
· izvajalcu omogočil nemoten dostop do računalniške strojne in programske opreme, ki jo izvajalec potrebuje pri delu po pogodbi, v skladu z veljavno zakonodajo in naročnikovimi internimi pravili s področja informacijske varnosti
· v času posega v naročnikov informacijski oz. komunikacijski sistem zagotovil prisotnost osebe naročnika in 
· izvajalcu priskrbel potrebne pravice za delo izvajalca na računalniškem sistemu (uporabniška imena in gesla, oddaljen dostop).

10. Kontaktni osebi za vprašanja informacijske varnosti pri vzdrževanju programske rešitve sta:
Za izvajalca:  ____________________________
Za naročnika: ____________________________




V  ________ , dne ___________                        		V Celju, dne ___________                        

IZVAJALEC						NAROČNIK
___________________					Splošna bolnišnica Celje:
___________________					direktor
___________________					dr. Dragan Kovačić, dr. med.



IZJAVA O UDELEŽBI FIZIČNIH IN PRAVNIH OSEB V LASTNIŠTVU PONUDNIKA                      OBR-6

V skladu s 6. odstavkom 14. člena Zakona o integriteti in preprečevanju korupcije (ZIntPK-1-UPB2)

Podatki o ponudniku/podizvajalcu (v nadaljevanju ponudniku):

Naziv: _____________________________________ 
Naslov: _____________________________________
Matična številka: ______________________________

Zakoniti zastopnik ponudnika __________________________________ v postopku sklenitve pogodbe za javno naročilo _________________________________ (naziv javnega naročila) naročniku Splošna bolnišnica Celje zaradi zagotovitve transparentnosti posla in preprečitve korupcijskih tveganj pri sklepanju pravnih poslov posredujemo izjavo oziroma podatke o udeležbi fizičnih in pravnih oseb z več kot 5% deležem v lastništvu ponudnika vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Izjavljam, da je lastniška struktura ponudnika naslednja:


1. Podatki o udeležbi fizičnih in pravnih oseb v lastništvu ponudnika
	Ime in priimek/fizične osebe
Podjetje/pravne osebe
	Naslov prebivališča/
Sedež pravne osebe
	Delež lastništva ponudnika

	
	
	

	
	
	

	
	
	




1. Podatki o udeležbi tihih družbenikov v lastništvu družbe:
	Ime in priimek/fizične osebe
Podjetje/pravne osebe
	Naslov prebivališča/
Sedež pravne osebe
	Delež lastništva ponudnika 

	
	
	

	
	
	




1. Podatki o povezanih družbah s ponudnikom (v skladu s 527. členom ZGD-1-UPB3):
	Podjetje pravne osebe
	Sedež pravne osebe

	
	

	
	




S podpisom jamčim za točnost in resničnost podatkov ter se zavedam, da je pogodba v primeru lažne izjave ali neresničnih podatkov o dejstvih v izjavi nična.

Seznanjeni smo, da je naročnik dolžan to izjavo oziroma podatke na njeno zahtevo predložiti Komisiji za preprečevanje korupcije.

Datum: ______________ 		Žig 		                      Podpis odgovorne osebe 
Kraj: ________________					         ____________________
PODATKI O PONUDNIKU                       						           OBR-7

	Podatki o ponudniku:



	Firma oz. ime:
	

	Naslov:
	

	Zakoniti zastopnik:
	

	Identifikacijska številka za DDV:
	

	Davčni zavezanec za DDV (DA, NE):
	

	Matična številka:
	

	Številka transakcijskega računa in naslov banke:
	

	Kontaktna oseba:
	

	Telefonska številka:
	

	Elektronski naslov
	

	Številka telefaksa:
	

	Kontaktna oseba:
	

	Odgovorna oseba za podpis pogodbe:
	


Ponudba s podizvajalci (obkroži)                        DA                      NE
Skupna ponudba (obkroži)                                  DA                      NE
Ponudnik je MSP* (opredeljeno v Priporočilu Komisije 2003/361/ES):               DA                      NE   
  (ustrezno obkroži)

Ponudnik soglaša z razpisnimi  pogoji javnega naročila.

Kraj in datum: __________________________________         
                                                                          	 
Ime in naziv ter žig in podpis ponudnika:__________________________________________

